{{Taksonomio
|nomo = Makula tringo
|koloro = pink
|dosiero = 
|regno = Animaloj *Animalia*
|regno aŭtoritato = 
|regno2 = animalo
|filumo = Ĥorduloj *Chordata*
|filumo aŭtoritato = 
|klaso = Birda klaso *Aves*
|klaso aŭtoritato = 
|ordo = [[Ĥaradrioformaj]] *Charadriiformes*
|ordo aŭtoritato = 
|familio = [[Skolopedoj]] *Scolopacidae*
|familio aŭtoritato = 
|genro = [[*Actitis*]] '**Actitis'**
|genro aŭtoritato = 
|specio = **Makula tringo** '**Actitis macularia '**
|specio aŭtoritato = Linnaeus 1766
}}

La **Makula tringo** (*Actitis macularia*), estas specio de la eta genro *Actitis* de vadbirdoj de la familio de Skolopedoj kaj ordo de Ĥaradrioformaj, kiu enhavas nur du tre similaj specioj de birdoj. Kune kun ties frata specio Blankventra tringo, *Actitis hypoleucos* -aŭ antaŭe *Tringa hypoleucos*-, ĝi formas la genron *Actitis*. Ili anstataŭas unu la alian geografie; perditaj birdoj povas pariĝi kun breduloj de la alia specio kaj hibridiĝi.

Disvastiĝo
----------

La **Makula tringo** (*Actitis macularia*), reproduktiĝas tra plej granda parto de Alasko, Kanado kaj Usono; kelkaj en orienta Siberio. Ĝi migras vintre al marbordoj de suda Usono kaj Centra Ameriko, la Karibo kaj tuta Suda Ameriko, escepte sudaj Argentinio kaj Ĉilio. Estas tre raraj vaguloj en okcidenta Eŭropo. Ili ne estas sociaj birdoj kaj estas malofte vidataj en grandaj aroj. Ili profitas ĉiun ĉiutipan akvoparton, ĉefe dum migrado.

Aspekto
-------

La **Makula tringo** (*Actitis macularia*), estas eta vadbirdo, 18 - 20 cm longa kun enverguro de 37-40 cm kaj pezo de 34 ĝis 50 g. Tiu specio estas eta migranta vadbirdo, brungriza supre kaj blanka sube, kaj havas mallongajn flavajn aŭ flavecajn krurojn kaj mezgrandan bekon kun heloranĝa bazo kaj centro kaj malhela pinto. Pli precize la plumaro de reproduktantaj plenkreskuloj estas **bruna supre**, tio estas dorse, ĉekape, nuke kaj ambaŭflanke de kolo, sed gorĝe kaj bruste malfermas blanka larĝa vertikala makulo **ĝis la ventro kio estas tute blanka kaj plena je brunaj makuloj**, kiujn malhavas nebreduloj kiuj pro tio ŝajnas similaj al Blankventra tringo, *Actitis hypoleucos*, escepte pro la pli helaj kruroj. La okulo estas nigra, ringokulo blanka, strio traokula nigra kaj strio super tiu blanka. Dumfluge videblas blanka strio tra la flugiloj -ne tiom ĉe nebreduloj- kaj bruna vosto. Kiel tiu specio, estas karaktera diferenciga malalta flugo per rigidaj flugiloj super akvo.

Reproduktado
------------

Tiuj birdoj nestumas surplanke inter herbaro kaj ties kutimoj ĉeestigas fluantan akvon. Ili defendas sian teritorion. La ino demetas 3 ĝis 5 brunflavecajn ovojn kaj kutime **pariĝas kun pli ol unu masklo; pro tio ŝi ne kovas**, nur la maskloj dum pli ol 3 semajnoj. Post eloviĝo nur la patro portas la idojn al manĝoriĉa apartejo kie li zorgas la idaron dum du tri semajnoj.

Kutimoj
-------

La **Makula tringo** (*Actitis macularia*), manĝas per rigardo ĉeplanke aŭ ĉe neprofunda akvo bekoplukante etajn manĝerojn kiel insektojn, krustulojn kaj aliajn senvertebrulojn kaj foje etajn fiŝetojn. Ili povas predi ankaŭ insektojn dum ties flugo. Dum manĝado ili povas esti rekonitaj pro ties karaktera movado de kapo kaj balanco.

Aliaj
-----

La loĝantaro estas de ĉirkaŭ **150,000 ekzempleroj**.

* 
* Makula tringo (fronta vido)Makula tringo (fronta vido)
* Makula tringo, Nebredanta plumaroMakula tringo, Nebredanta plumaro
* Makula tringo, Bredanta plumaroMakula tringo, Bredanta plumaro
* Actitis macularius - MHNT *Actitis macularius* - MHNT

Eksteraj ligiloj
----------------

* Makula tringo en la Vikimedia Komunejo (Multrimedaj datumoj)
* Kategorio Makula tringo en la Vikimedia Komunejo (Multrimedaj datumoj)
* Makula tringo en Vikispecioj (Kolekto pri ĉiuj vivantaj estuloj)

* Informaro pri Specio Makula tringo - Laboratorio Cornell pri Ornitologio
* Informaro kaj fotoj pri Makula tringo - Birdoj kaj Birdumo ĉe Suda Dakoto
* Makula tringo *Actitis macularia* - USGS Birdo-Identigejo kaj Informejo Patŭent